Udtalelse om Kommissionens forslag til Europa-Parlamentets og Raadets afgoerelse om vedtagelse af tredje fase af »Ungdom for Europa« - programmet til fremme af ungdomsudvekslinger og aktiviteter paa ungdomsomraadet i Faellesskabet »Ungdom for Europa«-programmet

(94/C 217/08)

REGIONSUDVALGET

har ud fra foelgende betragtninger:

Raadet vedtog den 16. juni 1988 afgoerelse 88/348/EOEF om vedtagelse af handlingsprogrammet til fremme af ungdomsudvekslinger inden for Faellesskabet - »Ungdom for Europa«-programmet - og den 29. juli 1991 afgoerelse 91/395/EOEF om vedtagelse af »Ungdom for Europa«-programmet (anden fase) for perioden 1. januar 1992 til 31. december 1994,

i Raadets afgoerelse 87/569/EOEF af 1. december 1987 om et handlingsprogram for erhvervsuddannelse af unge og forberedelse af unge til arbejds- og voksenlivet (PETRA), aendret ved afgoerelse 91/387/EOEF, er det fastsat, at udviklingen af unges kreativitet, virkelyst og foretagsomhed skal fremmes,

i Raadets afgoerelse 89/489/EOEF af 28. juli 1989 om fastlaeggelse af et handlingsprogram til fremme af kendskabet til fremmedsprog i Det Europaeiske Faellesskab (LINGUA) understreges det, at det ikke vil vaere muligt at naa alle maal i »Ungdom for Europa«-programmet uden ivaerksaettelse af en raekke ledsageforanstaltninger, der skal vaere med til at fremme uddannelserne i fremmedsprog, og i »LINGUA«-programmet er det desuden fastsat, at der kun skal ydes stoette til projekter, der gennemfoeres inden for rammerne af uddannelsesinstitutioner,

i en resolution vedtaget af Raadet og ministrene, forsamlet i Raadet, den 26. juni 1991 om prioriterede aktioner paa ungdomsomraadet anfoeres endvidere oensket om, at der paa baggrund af de erfaringer, der goeres i forbindelse med »Ungdom for Europa«-programmet, sker en intensivering af samarbejdet om udveksling af og mobilitet blandt unge med EFTA-landene og landene i Central- og OEsteuropa samt i forbindelse med Nord-Syd-dialogen,

saavel Europa-Parlamentet som Raadet har ved gentagne lejligheder understreget og stoettet noedvendigheden af en permanent ungdomspolitik,

paa baggrund af de erfaringer, der hidtil er indvundet inden for rammerne af tilsvarende programmer, maa saadanne programmer betragtes som en stor succes og et vaerdifuldt bidrag,

Faellesskabets aktion udvikles som led i gennemfoerelsen af de maal, der er fastsat i traktatens artikel 126, og som vedroerer unge, det vil sige tilskyndelse til udveksling af unge og ungdomsledere og fremme af samarbejdet med tredjelande,

det er noedvendigt, at gennemfoerelsen af programmet stoetter sig paa lokale organer, der udpeges af medlemsstaterne, for dermed at styrke samarbejdet med de politiske myndigheder, der er ansvarlige med hensyn til spoergsmaal vedroerende ungdommen, under fortsat overholdelse af subsidiaritetsprincippet, saaledes som dette er formuleret i traktatens artikel 126,

Kommissionen forelagde den 4. november 1993 Raadet et forslag til »afgoerelse om vedtagelse af tredje fase af »Ungdom for Europa«-programmet til fremme af ungdomsudvekslinger og aktiviteter paa ungdomsomraadet i Faellesskabet - »Ungdom for Europa«-programmet«,

Raadet besluttede den 3. marts 1993 under henvisning til EF-traktatens artikel 130 D og 198 C at anmode om Regionsudvalgets udtalelse om »Ungdom for Europa«-programmet

VEDTAGET

paa sin 3. plenarforsamling den 17. og 18. maj 1994 (moedet den 17. maj 1994) enstemmigt foelgende udtalelse udarbejdet af hovedordfoereren Paris D. Koukoulopoulos.

1. Generelle bemaerkninger

1.1. Regionsudvalget udtrykker tilfredshed med indholdet i det nye program og finder det positivt, at programmet integrerer talrige andre programmer saasom prioriterede aktioner for de unge samt PETRA- og TEMPUS-programmerne.

1.2. Det foreliggende forslag er en kombination af generelle retningslinjer, som vedtages paa centralt plan, og praktiske gennemfoerelsesforanstaltninger, som ivaerksaettes paa decentralt plan. Det illustrerer saaledes paa udmaerket vis, hvordan subsidiaritetsprincippet boer anvendes.

1.3. »Ungdom for Europa«-programmet har navnlig vaeret til stor stoette for de regioner og/eller lande, der ikke havde en integreret ungdomspolitik som foelge af geografiske, sprogbetingede og andre problemer. Paa den baggrund bifaldes det, at der henvises udtrykkeligt til »daarligt stillede unge«, som under alle omstaendigheder maa prioriteres hoejt.

1.4. Det er imidlertid langt fra givet, at de afsatte midler (157 millioner ECU) vil vaere tilstraekkelige til at opfylde maalsaetningerne.

Regionsudvalget finder det noedvendigt, at budgettet forhoejes, da de fastsatte maalsaetninger ellers efter al sandsynlighed ikke kan opfyldes.

1.5. Regionsudvalget stoetter imidlertid Kommissionens bevillingsfordeling, der prioriterer udveksling af unge. Et forenet Europa forudsaetter ikke alene, at racisme og fremmedhad bekaempes systematisk, men ogsaa at den mistillid, de forskellige landes borgere naerer til hinanden, fjernes. Set fra denne synsvinkel er det indlysende, at forskellige former for udveksling, isaer af unge, kan have en kraftig multiplikatorvirkning.

1.6. »Ungdom for Europa«-programmet tager sigte paa at bibringe de unge en interkulturel uddannelse; det er derfor altafgoerende resolut at stoette de initiativer, der udgaar fra de unge selv, specielt i regioner, hvor saadanne aktiviteter endnu ikke er udviklet.

1.7. De unges egne initiativer udvikles hovedsageligt paa lokalt plan, hvilket da ogsaa erkendes i Kommissionens forslag. Det indebaerer, at slutresultatet paa faellesskabsplan vil vaere en syntese af de initiativer, der tages paa lokalt, regionalt og nationalt plan. I lyset heraf maa der laegges saerlig vaegt paa et samarbejde mellem de forskellige medlemsstaters strukturer paa alle niveauer. Regionsudvalget opfordrer medlemsstaterne til at styrke synergien mellem de tre niveauer: det lokale, det regionale og det nationale. Regionsudvalget anbefaler, at den administrative ivaerksaettelse af programmet, i hvert fald aktion A, B.I og D, saa vidt muligt overfoeres til decentrale - nationale og regionale - strukturer, og at dette udtrykkeligt fremgaar af programmets artikel 6.

1.8. Regionsudvalget anser det for noedvendigt, at det ogsaa inddrages i evalueringen af programmet og i overvejelserne vedroerende opfoelgning og videreudvikling.

2. Saerlige bemaerkninger

2.1. I Kommissionens forslag afsaettes en tredjedel af midlerne til indsatsen til daarligt stillede unge. Der gives ingen praecis definition paa begrebet »daarligt stillede«, hvilket imidlertid efter Regionsudvalgets opfattelse er positivt. Begrebets udlaegning varierer saaledes fra land til land og har rod i konkrete, specifikke forhold.

Der laegges under alle omstaendigheder vaegt paa, at medlemsstaterne giver denne gruppe adgang til programmet, uanset hvilke delkriterier, der maatte indgaa i definitionen af »daarligt stillede unge«.

2.2. Uanset, hvilke kriterier de enkelte medlemsstater laegger til grund for afgraensningen af »daarligt stillede unge«, vil denne gruppe noedvendigvis omfatte alle unge, der ikke har adgang til uddannelse. Regionsudvalget mener derfor, at tredjedelsreglen i artikel 3, stk. 2, ogsaa boer anvendes paa aktion E.

2.3. Regionsudvalget finder det saerdeles glaedeligt, at Kommissionen yder en stor indsats for at styrke ungdomsinitiativernes decentrale dimension. Det skal dog bemaerkes, at de lokale og regionale myndigheder altid har soegt at fremme en lang raekke aktiviteter med sigte paa indbyrdes samarbejde og udveksling. Dette maa der tages behoerigt hoejde for under programmets gennemfoerelse (f.eks. udvaelgelse af stoetteberettigede projekter, adgang for unge, der ikke tilhoerer en organisation osv.).

2.4. Denne lokale og regionale dimension skal i hoej grad ogsaa inddrages i udvekslingen med tredjelande, saa EF's indsats paa dette omraade kan faa en multiplikatorvirkning.

2.5. Paa grund af de sprogproblemer, som unge i en raekke EF-lande fortsat har, er de fleste udvekslinger hidtil sket mellem lande med samme sproglige struktur.

Det er klart, at et handlingsprogram med udvekslinger som det foreliggende ikke kan loese disse problemer, men det forekommer hensigtsmaessigt at indfoere visse kriterier. F.eks. kunne man ved projektudvaelgelsen laegge vaegt paa projekter, hvor de udvekslede unge skal komme fra lande med forskellige sprogstammer.

2.6. I relation til aktiviteter i forbindelse med udveksling af unge inden for rammerne af »Ungdom for Europa«-programmet boer aldersgraensen udvides, saaledes at den gaar fra 12 til 26 aar.

Bryssel, den 17. maj 1994.

Jacques BLANC

Formand for

Det Regionsudvalg